Ouboet en Wors | Stage and Screen
Home / Archived / Small Screen Archives / Ouboet en Wors
Ok ma’ Lekke Stupid as jy hierdie gaan mis…
kykNETters kan uitsien na nog ‘n seisoen van die gewilde komediereeks Ouboet en Wors wanneer dit vanaf 8 Oktober weer op die lug is.
Ouboet van Tonder en Wors Visagie is soos, wel, pap en wors of snoek en patats. Pure komedie met sy wortels stewig in Suid-Afrikaanse grond geplant. In die nuwe seisoen, wat op 8 Oktober begin, is daar ‘n nuwe gesig wat vir die plesier gaan sorg – Eldon van der Merwe is te sien as Elvis Prinsloo.
Hugh Masebenza is weer te sien as Fogile. Die res van die rolverdeling is terug in hulle rolle: Frank Opperman is Ouboet van Tonder, Willie Esterhuizen is Wors Visagie, Lizz Meiring is Molly Visagie, Sally Campher is Yollie van Tonder, Liane Heyl is Boeboe, Kaz McFadden is Hendrikkie van Tonder en Wynand van Vollenstee is Gielie Goosen.
Kykers ontmoet reeds in die eerste episode Ouboet se nuwe ‘appy’, maar Gielie is bekommerd oor hoe dit sy salaris gaan beïnvloed. Intussen is Hendrikkie groen van jaloesie, omdat iemand dan die seun gaan wees wat sy pa nog altyd wou gehad het. Boeboe se Dakota is nog so onhebbelik soos altyd, en Yollie is op ‘n missie omdat haar seun ongelukkig is. Met ander woorde: Die gewone pret en plesier in die lewe van Ouboet en Wors.
Moenie ‘n oomblik misloop nie. Skakel in vanaf 8 Oktober 2018, om 20:00 op DStv-kanaal 144 vir Ouboet en Wors.
Afrikaans Tv DSTV Eldon van der Merwe Frank Opperman Hugh Masebenza Kanaal 144 Kaz McFadden kykNet Liane Heyl Lizz Meiring Ouboet en Wors Ouboet van Tonder Sally Campher Stage and Screen Stage and Screen Cape Town Stage and Screen Johannesburg Stage and Screen Pretoria Stage and Screen Small Screen Stage and Screen South Africa Stage and Screen TV Willie Esterhuizen Wors Visagie Wynand van Vollenstee	2018-09-15